b'\n_START_ARTICLE_\nTommy Morrison\n_START_SECTION_\nAmat\xc3\xb6\xc3\xb6riura\n_START_PARAGRAPH_\n13\xe2\x80\x9319-vuotiaana Morrison osallistui kaikkiin mahdollisiin nyrkkeilykilpailuihin mihin suinkin kykeni. Kilpailut my\xc3\xb6s sujuivat hyvin, sill\xc3\xa4 h\xc3\xa4n voitti 50:st\xc3\xa4 ottelustaan 49. Joulukuussa 1976 h\xc3\xa4n ryhtyi my\xc3\xb6s nyrkkeilem\xc3\xa4\xc3\xa4n amat\xc3\xb6\xc3\xb6rinyrkkeilyotteluita. Vuonna 1980 h\xc3\xa4n voitti junioriolympialaiset. Morrison jatkoi amat\xc3\xb6\xc3\xb6riuraansa aina vuoteen 1988 asti, jolloin amat\xc3\xb6\xc3\xb6riuransa 242 ottelusta h\xc3\xa4n oli voittanut 222. My\xc3\xb6hemmin vuonna 1988 h\xc3\xa4n osallistui olympiakarsintoihin, joissa h\xc3\xa4n h\xc3\xa4visi Ray Mercerille.\n_START_SECTION_\nSiirtyminen ammattikehiin\n_START_PARAGRAPH_\nMorrison aloitti ammattilaisuransa 10. marraskuuta 1988 New Yorkissa voittaen ensimm\xc3\xa4isess\xc3\xa4 er\xc3\xa4ss\xc3\xa4 William Muhammedin._NEWLINE_Vuonna 1989 Morrison sai yhteens\xc3\xa4 19 voittoa, joista 15 tyrm\xc3\xa4yksell\xc3\xa4. Monet h\xc3\xa4nen vastustajistaan olivat silloisen mestarin Mike Tysoninkin voittamia, kuten Lorenzo Boyd, Dan Maloney, Dave Jaco, Lorenzo Canady ja entisen maailmanmestari George Foremanin vastustajista Steve Zouski ja Ken Lakusta._NEWLINE_Vuonna 1991 Morrisonin otteluita televisioitiin paljon. H\xc3\xa4n voitti nelj\xc3\xa4 kovaa vastustajaa: entisen mestarin Larry Holmesin, Tysoninkin kohdanneen James Quick Tillisin sek\xc3\xa4 entisen maailmanmestarin Pinklon Thomasin, joka muistetaan parhaiten ottelustaan Evander Holyfieldi\xc3\xa4 vastaan. Voittojensa ansiosta Morrison p\xc3\xa4\xc3\xa4si ottelemaan voittamatonta Ray Merceri\xc3\xa4 vastaan WBO-liiton mestaruudesta. Tulos oli sama kuin heid\xc3\xa4n kohdatessaan amat\xc3\xb6\xc3\xb6riaikoina: Morrison h\xc3\xa4visi Mercerille, vaikka oli ottelun alussa kyennytkin hallitsemaan ottelua miltei koko ajan. Morrison h\xc3\xa4visi lopulta ottelun brutaalilla tyrm\xc3\xa4yksell\xc3\xa4 sen vanhettua viidenteen er\xc3\xa4\xc3\xa4ns\xc3\xa4._NEWLINE_Morrison palasi kehiin vuonna 1992. Voittoja kertyi kuusi sis\xc3\xa4lt\xc3\xa4en Riddick Boweakin tiukoilla pit\xc3\xa4neen voiton Art Tuckerista sek\xc3\xa4 Joe Hippist\xc3\xa4. Vuonna 1993 Morrison voitti ex-mestari Carl "The Truth" Williamsin. Morrison otteli my\xc3\xb6hemmin WBO-liiton tittelist\xc3\xa4 uudelleen, t\xc3\xa4ll\xc3\xa4 kertaa "Big" George Foremania vastaan. Voitettuaan Foremanin Morrisonin tavoitteena oli p\xc3\xa4\xc3\xa4st\xc3\xa4 kamppailemaan kiistattomasta maailmanmestaruudesta Ison-Britannian Lennox Lewisin kanssa. N\xc3\xa4in ei kuitenkaan k\xc3\xa4ynyt, vaan Morrison h\xc3\xa4visi ennest\xc3\xa4\xc3\xa4n tuntemattomalle Michael Benttille._NEWLINE_Morrison voitti kolme ottelua vuonna 1995 ennen kohtaamistaan Donovan Ruddockin kanssa IBF-liiton mestaruudesta. Toisessa ottelussa h\xc3\xa4n tuli tyrm\xc3\xa4tyksi kuudennessa er\xc3\xa4ss\xc3\xa4.\n_START_SECTION_\nUran loppu\n_START_PARAGRAPH_\nPian Lewis-ottelun j\xc3\xa4lkeen Morrison todettiin HIV-positiiviseksi. H\xc3\xa4nen talonsa poltettiin pian t\xc3\xa4m\xc3\xa4n j\xc3\xa4lkeen. Morrison muutti Fayetevilleen, jossa h\xc3\xa4n ajautui huumeiden v\xc3\xa4litt\xc3\xa4miseen. Morrisonin vaimo erosi h\xc3\xa4nest\xc3\xa4 vuoden 2000 aikoihin. Tammikuussa 2000 Morrison istui syytettyjen penkill\xc3\xa4 muun muassa pahoinpitelyist\xc3\xa4. Tapauksesta Morrison istui vankilassa 14 kuukautta._NEWLINE_Morrisonin ura ei ollut lopullisesti ohi: h\xc3\xa4n teki vuonna 2007 paluun nyrkkeilykeh\xc3\xa4\xc3\xa4n ja kukisti tuntemattoman John Castlen ottelun 2. er\xc3\xa4ss\xc3\xa4. Vuonna 2008 Morrison otteli yhden kerran, kukistaen kolmier\xc3\xa4isess\xc3\xa4 ottelussa Matt Weishaarin. Castle-ottelun j\xc3\xa4lkeen Morrison k\xc3\xa4vi my\xc3\xb6s muutamia showpainiotteluita nyrkkeilys\xc3\xa4\xc3\xa4nn\xc3\xb6in.'